Α.Π.Ε. Αγία Ελεούσα

Η Α.Π.Ε. Αγία Ελεούσα είναι ποδοσφαιρικός σύλλογος με έδρα την Αγία Βαρβάρα Αττικής. Επίσημο έτος ίδρυσης του συλλόγου είναι το 1936 και έχει χρώματα το μπλε και το άσπρο. Το 2019 η Α.Π.Ε. Αγ. Ελεούσα ίδρυσε και τμήμα στίβου.

Στο παρελθόν αγωνίστηκε στα πρωταθλήματα της Δ΄ Εθνικής και Γ΄ Εθνικής κατηγορίας. Τα τελευταία χρόνια μετέχει στις κατηγορίες της Ε.Π.Σ. Αθηνών.

Ιστορική αναδρομή

Ως ιδρυτές του συλλόγου αναφέρονται οι Κ. Σουγατζής, Αλ. Κεχαγιάς, Κοσμάς Μεταξόπουλος, ενώ πρώτος πρόεδρος του Δ.Σ. διετέλεσε ο Γεώργιος Κουρμουλής.  
Ο σύλλογος, από την ίδρυσή του το 1936 και για περίπου δύο δεκαετίες, ήταν ανεξάρτητος και μετείχε σε τουρνούα ανεξαρτήτων συλλόγων, στο πρωτάθλημα της ΟΠΑΣΑ (Ομοσπονδίας Ανεξαρτήτων) και στη Δόκιμη κατηγορία της ΕΠΣΑ. Σημαντική προσωπικότητα του συλλόγου υπήρξε ο έμπορος και παλαιός πρωταθλητής μηχανοκίνητου αθλητισμού Ηλίας Νικολαΐδης, του οποίου τη μνήμη τίμησε πρόσφατα η ομάδα.

Το 1957 η Α.Π.Ε. Αγ. Ελεούσα αναγνωρίστηκε επίσημα από την Ε.Π.Ο. με Αριθμό Μητρώου 664, και εντάχθηκε επίσημα στη δύναμη της Ε.Π.Σ. Αθηνών, ξεκινώντας την περίοδο 1957-58 την επίσημη αγωνιστική της δράση από το πρωτάθλημα της Γ’ κατηγορία της Ε.Π.Σ. Αθηνών. Την περίοδο 1986-87 σαν πρωταθλήτρια 3ου ομίλου Β΄ Κατηγορίας κατέκτησε για πρώτη φορά την άνοδο στην Α' Κατηγορία Ε.Π.Σ. Αθηνών και την περίοδο 1989-90, με προπονητή το Ζαχαρία Λυκουρίνο και ποδοσφαιριστές μεταξύ άλλων τους Χρήστο Χατζησκουλίδη και Νίκο Μαργιόλη, αναδείχθηκε υπερπρωταθλήτρια στην Ε.Π.Σ. Αθηνών και ανέβηκε στη Δ’ Εθνική. 

Στη Δ' Εθνική αγωνίστηκε για 7 χρονιές από την περίοδο 1990-91 και την περίοοδο 1996-97 αναδείχθηκε πρωταθλήτρια στον 1ο όμιλο της Δ' Εθνικής, αφήνοντας πίσω της μεταξύ άλλων τους Α.Ο. Χανιά, Άρη Πετρούπολης, Αχαρναϊκό, Φωστήρα, Ολυμπιακό Λιοσίων κ.α. και κέρδισε την άνοδο στην Γ΄ Εθνική κατηγορία, που αποτελεί την υψηλότερη βαθμίδα που αγωνίστηκε στην ιστορία της. Προηγουμένως, την περίοδο 1995-96 κατέκτησε το Κύπελλο ΕΠΣΑ για πρώτη φορά στην ιστορία της, επικρατώντας του Π.Α.Ο. Καματερού με 4-1, στον τελικό στο γήπεδο της Ριζούπολης. 

Στη Γ' Εθνική μετείχε προσωρινά, καθώς την περίοδο 1997-98 τερμάτισε στην 13η θέση σε σύνολο 15 ομάδων και υποβιβάστηκε απευθείας. Την επόμενη περίοδο, 1998-99, υποβιβάστηκε στην ΕΠΣΑ από την οποία την αμέσως επόμενη, 1999-00, αναδείχθηκε πρωταθλήτρια της Α' κατηγορίας και προβιβάστηκε εκ νέου στην Δ' Εθνική. Στο πρωτάθλημα της Δ΄ Εθνικής αγωνίστηκε προσωρινά, καθώς την περίοδο 2000-01 υποβιβάστηκε ξανά στα τοπικά πρωταθλήματα της Ε.Π.Σ. Αθηνών, όπου μετέχει έως σήμερα.

Την περίοδο 2010-11 υποβιβάστηκε από την Α' ΕΠΣΑ και την αμέσως επόμενη (2011-12) κατέκτησε άμεσα την επάνοδο στην Α' ΕΠΣΑ. Στην Α΄ Κατηγορία της Ε.Π.Σ. Αθηνών συνέχισε να αγωνίζεται μέχρι την περίοδο 2016-17, όποτε και υποβιβάστηκε. Από την περίοδο 2017-18 μέχρι και την τρέχουσα, 2018-19, αγωνίζεται στο πρωτάθλημα της Β΄ ΕΠΣΑ.

Αξιομνημόνευτοι ποδοσφαιριστές
Με τη φανέλα της Α.Π.Ε. Αγ. Ελεούσα αγωνίστηκαν αρκετοί αξιοσημείωτοι ποδοσφαιριστές με σημαντική ποδοσφαιρική προσφορά μεταξύ των οποίων οι Χρήστος Χατζησκουλίδης, Νίκος Μαργιόλης, Παναγιώτης Κατσικογιάννης, Δημήτρης Χόρτσας, Σίμος Καραγιαννίδης, Στέλιος Βογιατζής, Τάκης Μανδραφλής Ιωάννης Κορωνιός ο  

οποιος πήρε μετάφραση ως ο καλύτερος παίχτης στον Απόλλων Σμύρνης κ.α.  

Η Α.Π.Ε. Αγ. Ελεούσα ανέδειξε αρκετούς σπουδαίους ποδοσφαιριστές, με κορυφαίο τον Χρήστο Πατσατζόγλου που έχει αγωνιστεί μεταξύ άλλων σε Ολυμπιακό και ΑΕΚ και επίσης έχει φορέσει και τα χρώματα της Εθνικής Ελλάδος. Άλλοι αξιοσημείωτοι ποδοσφαιριστές είναι ο Γιώργος Κορακάκης που έχει αγωνιστεί σε ομάδες της Super League, καθώς και οι Τάσος Λαζάρου, Κώστας Κωνσταντινιδης, Δημήτρης Ζέρβας κ.α.

Έδρα
Παραδοσιακή έδρα της Α.Π.Ε. Αγία Ελεούσα αποτελεί το γήπεδο Ριμινίτικων Αγ. Βαρβάρας, στους πρόποδες του Όρους Αιγάλεω στην Αγία Βαρβάρα Αττικής, το οποίο εγκατέλειψε το 2001 λόγω της κάκιστης κατάστασης που βρισκόταν. Μετά την εγκατάλειψη της παραδοσιακής της έδρας, χρησιμοποίησε ως έδρα διάφορα γήπεδα της Αθήνας όπως το γήπεδο Οριζομύλων Αιγάλεω, γήπεδο Χαϊδαρίου «Τάκης Χαραλαμπίδης», γήπεδο Νέας Ιωνίας, Β' Γήπεδο Μοσχάτου-Ταύρου κ.α. 

Η παραδοσιακή της έδρα, το γήπεδο των Ριμινίτικων, βρίσκεται υπό πλήρη ανακατασκευή, με σκοπό να υποδεχθεί ξανά την ομάδα.

Διοικητικό Συμβούλιο

ΠΡΟΕΔΡΟΣ: Κωστας Βωσσος,
ΑΝΤΙΠΡΟΕΔΡΟΙ: Γιωργος Μανος και Στεφανος Κτιστακης
ΓΕΝ.ΓΡΑΜΜΑΤΕΑΣ: Γιωργος Καλατζης
ΤΑΜΙΑΣ: Χαρης Ντιμτσας
ΕΦΟΡΟΣ: Αλκης Τσαπιλας
ΓΕΝ.ΑΡΧΗΓΟΣ: Σταυρος Βαγγελης
ΥΠΕΥΘ.ΔΗΜ.ΣΧΕΣΕΩΝ: Γιωργος Νικολαϊδης και Βαγγελης Χατζηβογιατζης
ΜΕΛΗ: Παναγιωτης Ξυπολητος, Χαραλαμπος Κακαβουλης, Γιωργος Παπαδακης και Γιωργος Καρφης
ΕΚΠΡΟΣΩΠΟΣ Ε.Π.Ο. -Ε.Π.Σ.Α.: Κωστας Βωσσος
ΝΟΜΙΚΟΣ ΣΥΜΒΟΥΛΟΣ: Κωστας Λαϊος
ΤΕΧΝΙΚΟΣ ΣΥΜΒΟΥΛΟΣ: Γιωργος Κορακακης

Πηγές
Το ηλεκτρονικό αρχείο της "Αθλητικής Ηχούς"
Ιστολόγιο για το ερασιτεχνικό ποδόσφαιρο

Αναφορές   
    

Α.Π.Ε. Αγια Ελεουσα
Ποδοσφαιρικές ομάδες Ελλάδας